《汉宫春·横吹声沉》
宋代·佚名

横吹声沉，倚危楼红日，江转天斜。黄尘边火澒洞，何处吾家。胎斜怨夜，半乘风、玄露丹霞。先生笑，飞空一剑，东风犹自天涯。情知道山中好，早翠嚣含隐，瑶草新芽。青溪故人信断，梦逐飙车。乾坤星火，归来兮、煮石煎砂。回首处、幅巾蒲帐，云边独笑桃花。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。